Garanteeritakse, et tervishoiu eelarve kasvab reaalselt igal parlamendi tööaastal. Tervishoiusüsteemi administratiivkulusid vähendatakse kolmandiku võrra. Kokku hoitud vahendid suunatakse arstidele ja õdedele. Kohalikud võimud saavad õiguse vaidlustada kohalike teenuste ja osakondade sulgemist või restruktureerimist läbi iseseisvalt tegutseva restruktureerimisnõukoja. Patsiendid saavad õiguse valida perearsti (GP) olenemata oma elukohast. Arstiabi, erakorraline arstiabi, tehakse 24/7  kättesaadavaks igas regioonis. Perearstide vastuvõtt luuakse ka tööaja välisel ajal. Laiendatakse ja pikendatakse vanurite võimalusi kodus elamiseks läbi ümberehitusprogrammide ja kogukondlike toetusprogrammide. Piiratakse välisarstide töötamist riiklikus tervishoiusüsteemis juhul kui need ei ole läbinud karme keele- ja kompetentsiteste. Riiklik tervishoiusüsteem - NHS - saab iseseisva juhatuse. Luuakse vähi ravis kasutatavate ravimite fond (Cancer Drugs Fund) mis aitaks patisentidel maksta arstide poolt  määratud ravimite eest. Patsientidele antakse valikuvabadus meditsiiniteenuse pakkujate vahel mis vastavad NHS standarditele NHS hindadega sh äriettevõtted ja vabatahtlike organisatsioonid.